hu hu hu hu hu hu hu hu hu hu hu hu sl hu de hu pl hu pl hu hu hu hu hu hu hu de pl hu hu hu fi hu hu hu hu pl hu lv hu pl en id hu hu hu hu hu hu hu hu hu hu hu hu en hu hu hu pl hu de hu hu hu en cs de hu en hu fr hu fr hu hu hu hbs_lat hu fr hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu en am ar az ca hbs_lat de el eo es eu fr lt he hbs_lat id it ja ka ko nl pl pt ro ru hbs_lat sk sl hbs_lat sv tr fy zh hu hu hu hu hu hu hu hu hu hu
I. Hattuszilisz hettita király – Wikipédia
A Wikipédiából, a szabad enciklopédiából
Ez a közzétett változat, ellenőrizve: 2022. február 10.
Ugrás a navigációhoz Ugrás a kereséshez
Ebben a szócikkben a hettita nyelv hangzói az ÓKTCh. útmutatása alapján magyar ejtés szerint szerepelnek.
A cikk ékírásos karaktereket tartalmaz. Speciális támogatás nélkül az ékjelek helyén négyszög, kérdőjel vagy más értelmetlen jel áll.
Labarnasz, Nagy Király, Hattuszasz és Kusszara királya, Én, a Nap
i. e. 1586 – i. e. 1556
i. e. 17. század
I. Labarnasz hettita király
A korahettita időszak térképe. Jelmagyarázat: 1 – I. Labarnasz territóriuma, 2 – I. Hattuszilisz hadjáratainak övezete, 3 – Telepinusz befolyási övezete
I. Hattuszilisz (Ḫattušiliš, másképp II. Labarnasz, luvi ) hettita király Hatti egységes, birodalmi létének második uralkodója i. e. 1586–1556 között (a középső kronológia szerint 1650–1620). A később szinte legendássá vált Labarnasz helyét nem leszármazási elven vette át, hanem kijelölés útján. Hattuszilisz az egyik lehetséges elképzelés szerint Labarnasz féltestvérének, Papahdilmahnak a fia volt, akit Labarnasz erővel űzött el a trónról, ezért lehet, hogy Hattuszilisszel visszaállt az eredeti öröklési rend. Más adatok alapján Tavannanna királyné (Labarnasz felesége) unokaöccse volt. Ugyanakkor az is lehetséges, hogy Hattuszilisz volt maga Labarnasz, uralkodói címként használva. A történészek időnként II. Labarnasz néven is emlegetik, mivel Hattuszilisz bizonyosan használta ezt a név-címet.
A Hattuszilisz név esetleg származhat az új főváros, Hattuszasz nevéből is (ember Hattumból), ennek alapján feltételezik, hogy ő tette fővárossá. Ugyanakkor a Labarnasszal való azonosításának sem mond ellent, ebben az esetben Labarnasz az új székhelyre költözéskor vehette fel a Hattuszilisz nevet, és okozta ezzel a mai névbizonytalanságot. Az bizonyos, hogy Hattuszilisz vette fel először a Hattuszasz királya címet, ugyanakkor használta a Kusszara királya címet is, utalva arra, hogy Neszában székelő családja eredetileg kusszarai uralkodói család. Emellett a Nagykirály címet is felvette. Úgyszintén elsőként használta az Én, a Nap (𒀭𒌓𒋛 DUTUši) címet is, amelynek előképe Anittasz kiáltványában fedezhető fel. A felirat ezen a helyen sérült, ezért nem állapítható meg, hogy a Nap segítségével aratott-e győzelmet, vagy ő maga a Nap(keleti).
Uralkodásának hatéves periódusát viszonylag jól ismerjük, mert akkád nyelvű felirat számol be róla (már amennyire hinni lehet egy uralkodó beszámolójának).[1] Eszerint a hettita uralmat a tengerig terjesztette ki, a következő évben szíriai városokat, köztük Alalahot és Varszuvát (Urszu) hódoltatta, azután arzavai hadjárat, végül három évig a korábban Mitanni által elfoglalt észak-szíriai és anatóliai területeken hadakozott. (Szanahuitta, Caruna.)
A hettita irodalom két darabja ismert a korából, a Kanis királynője és a Calpai történet. Mindkettő egységes elbeszélésbe szerkesztve a Calpa-szövegben maradt fenn. Ez utóbbi egyben adatokat szolgáltat egy palota építése előtti rituálékhoz. Ismert emellett még végrendelete is (CTH#6), amelyben Labarnasz nevű fiát (vagy unokaöccsét) megfosztja a tróntól és helyette unokáját, Mursziliszt jelöli a trónra.[2] Halálát az Alahtum ostroma közben szerzett sebesülés okozta. Sebe halálos volt ugyan, de Hattuszilisz még visszatérhetett fővárosába, ahol leíratta végrendeletét.
Későbbi korokban készített másolatokból ismert a Palotakrónika című dokumentum (CTH#8 és CTH#9).
↑ Ceram, C.W.. A hettiták regénye. Gondolat K. (1964)  i. m. 86. old.
Magyar nagylexikon  IX. (Gyer–Iq). Főszerk. Bárány Lászlóné. Budapest: Magyar Nagylexikon. 1999.  428–429. o. ISBN 963-9257-00-1   (Hettita Birodalom címszó)
Az emberiség krónikája. Szerk. Bodo Harenberg. Budapest: Officina Nova. 1990. ISBN 963-7835-60-1
i. e. 1586–i. e. 1556
Hettita archaikum (protohatti kor)
Kuššara, Ḫattušaš, Kaniš (Neša), Zalpa, Zalwar ismert királyai
Pambaš ·  Ḫurmeliš ·  Ḫarpatiwaš ·  Uḫnaš ·  Pitḫanaš ·  Inar ·  Waršamaš ·  Piyušti ·  Anum-Ḫerwaš ·  Anittaš ·  Peruwaš ·  0. Huzziyaš ·  Huzziyaš ·  Tudḫaliyaš ·  PU-šarruma ·  Papaḫdilmaḫ
I. Labarnaš ·  I. Ḫattušiliš ·  I. Muršiliš ·  I. Ḫantiliš ·  I. Zidantaš ·  Ammunaš ·  I. Ḫuzziyaš
Telepinuš ·  Alluwamnaš, Taḫarwaliyaš , II. Ḫantiliš ·  II. Zidantaš ·  II. Ḫuzziyaš ·  I. Muwatalliš ·  Kantuzziliš(?) ·  I. Tudḫaliyaš ·  I. Arnuwandaš ·  II. Ḫattušiliš ·  II. Tudḫaliyaš ·  (III.) Tudhalijasz
I. Šuppiluliumaš ·  II. Arnuwandaš ·  II. Muršiliš ·  II. Muwatalliš ·  III. Muršiliš ·  III. Ḫattušiliš ·  III. Tudḫaliyaš ·  Kuruntiyaš ·  III. Arnuwandaš ·  II. Šuppiluliumaš
Ḫatti ·  Ḫattina ·  Melîd ·  Gurgum ·  Kumaḫa ·  Kammanu ·  Ḫilakku ·  Sam'al ·  Danuna ·  Tabaal ·  Sôba-Aramû
Ókorportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=I._Hattuszilisz_hettita_király&oldid=24671303”
Az i. e. 17. században született személyek
Az i. e. 16. században elhunyt személyek
Szócikkek hettita nyelvű tartalommal
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. február 10., 13:29
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.